Likumprojekts

**Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 63., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.; 2017, 117., 132., 216., 259. nr.; 2018, 53. nr.) šādus grozījumus:

1. Papildināt 128. panta otro daļu ar 3.1 punktu šādā redakcijā:

"31) ja prasības priekšmets ir kāds no 250.43 pantā norādītajiem un pirms prasības celšanas ir pieņemts lēmums par pagaidu aizsardzību pret vardarbību – ziņas par šo lēmumu (tiesu, kas pieņēmusi lēmumu par pagaidu aizsardzību pret vardarbību, un lēmuma datumu);".

2.  250.46 pantā:

papildināt otro daļu ar 11. punktu šādā redakcijā:

"11) vai prasītājs vēlas, lai tiesa lēmumu par pagaidu aizsardzību pret vardarbību nosūta sociālajam dienestam.";

izteikt trešās daļas otro teikumu šādā redakcijā:

"Šis pielikums ir ierobežotas pieejamības informācija, un tā kopiju saskaņā ar šā likuma 250.62 panta ceturto daļu nosūta Valsts policijai. Pielikuma oriģinālu uzglabā atsevišķā aploksnē, kas pievienota lietas materiāliem, un ar to var iepazīties tikai tiesa."

3. Papildināt 250.47 panta pirmo daļu ar 7.1 punktu šādā redakcijā:

"71) pienākums atbildētājam apgūt sociālās rehabilitācijas kursu vardarbīgas uzvedības mazināšanai. Kursa apjomu un tā apguves kārtību nosaka Ministru kabinets;".

4.  250.58 pantā:

aizstāt otrajā daļā vārdus un skaitli "tiesa vai tiesnesis pieteikumu par pagaidu aizsardzību pret vardarbību izlemj 20 dienu laikā pēc pieteikuma saņemšanas" ar vārdiem un skaitli "tiesa vai tiesnesis pēc lietas dalībnieka lūguma vai pēc savas iniciatīvas pieprasa pierādījumus vai pieaicina institūcijas atzinuma sniegšanai un izlemj pieteikumu par pagaidu aizsardzību pret vardarbību 20 dienu laikā pēc pieteikuma saņemšanas";

papildināt trīspadsmitās daļas pirmo teikumu aiz vārda "pieteikumu" ar vārdiem "izņemot gadījumu, ja tiesa atzīst par pietiekamu pieteikumu izskatīt rakstveida procesā".

5.  250.59 pantā:

papildināt ceturto daļu ar 1.1 punktu šādā redakcijā:

"11) atbildētājam ir pienākums neatsavināt, nenodot, nekavēt, netraucēt, nepasliktināt iespēju lietot mājokli, kā arī nepasliktināt mājokļa stāvokli neatkarīgi no tā, vai atbildētājs ir mājokļa īpašnieks, valdītājs vai lietotājs, lai novērstu vardarbību, jo īpaši ekonomisko vardarbību, vai vardarbīgu kontroli pret prasītāju;";

papildināt pantu ar 4.1 daļu šādā redakcijā:

"(41) Tiesa vai tiesnesis lēmumā par pagaidu aizsardzības pret vardarbību līdzekļa – pienākums atbildētājam apgūt sociālās rehabilitācijas kursu vardarbīgas uzvedības mazināšanai – noteikšanu norāda vardarbīgas uzvedības mazināšanas pakalpojuma sniedzēja kontaktinformāciju un nosaka, ka atbildētājam ir pienākums septiņu dienu laikā pēc lēmuma saņemšanas sazināties ar vardarbīgas uzvedības mazināšanas pakalpojuma sniedzēju."

 6.  250.62 pantā:

 izteikt piekto daļu šādā redakcijā:

"(5) Ja no lietas par pagaidu aizsardzību pret vardarbību materiāliem izriet, ka tiek skartas nepilngadīga bērna vai personas ar ierobežotu rīcībspēju intereses, lēmumu par pagaidu aizsardzību pret vardarbību, lēmumu par pagaidu aizsardzības pret vardarbību līdzekļa aizstāšanu vai atcelšanu tiesa nosūta bāriņtiesai un sociālajam dienestam pēc bērna vai personas dzīvesvietas. Pārējos gadījumos tiesa lēmumu par pagaidu aizsardzību pret vardarbību, lēmumu par pagaidu aizsardzības pret vardarbību līdzekļa aizstāšanu vai atcelšanu sociālajam dienestam pēc prasītāja dzīvesvietas nosūta tad, ja prasītājs to vēlas.";

papildināt pantu ar sesto daļu šādā redakcijā:

"(6) Ja atbildētājam piemērots šā likuma 250.47 panta pirmās daļas 7.1 punktā paredzētais pagaidu aizsardzības pret vardarbību līdzeklis, tiesa lēmumu par pagaidu aizsardzību pret vardarbību, lēmumu par pagaidu aizsardzības pret vardarbību līdzekļa aizstāšanu vai atcelšanu nekavējoties pēc tā pieņemšanas nosūta izpildei vardarbīgas uzvedības mazināšanas pakalpojuma sniedzējam uz tā norādīto elektroniskā pasta adresi. Pakalpojuma sniedzējam nosūta arī šā likuma 250.46 panta otrās daļas 3. punktā minēto informāciju un informāciju par Valsts policijas struktūrvienību, kura kontrolē lēmuma izpildi."

7. Izteikt 250.64 pantu šādā redakcijā:

"**250.64 pants. Lietas par pagaidu aizsardzību pret vardarbību pēc pieteikuma, kas iesniegts pirms prasības celšanas, izprasīšana un prasības izskatīšana**

(1) Ja prasītājs lēmumā par pagaidu aizsardzību pret vardarbību pēc pieteikuma, kas iesniegts pirms prasības celšanas, noteiktajā termiņā ceļ prasību piekritīgā tiesā, kas nav tiesa, kura noteikusi pagaidu aizsardzības pret vardarbību līdzekli, tiesa, kurai piekritīga lietas izskatīšana pēc būtības, izprasa tiesai, kura noteikusi pagaidu aizsardzības pret vardarbību līdzekli, attiecīgo lietu un pievieno to prasības lietas materiāliem.

(2) Izskatot prasības pieteikumu, tiesa vai tiesnesis attiecībā uz pagaidu aizsardzību pret vardarbību pēc lietas dalībnieka lūguma vai pēc savas iniciatīvas pieprasa pierādījumus vai pieaicina institūcijas atzinuma sniegšanai."

8. Papildināt pārejas noteikumus ar 144. punktu šādā redakcijā:

"144. Šā likuma 250.47 panta pirmās daļas 7.1 punkts, 250.59 panta 4.1 daļa un 250.62 panta sestā daļa attiecībā uz pagaidu aizsardzības pret vardarbību līdzekli – pienākums atbildētājam apgūt sociālās rehabilitācijas kursu vardarbīgas uzvedības mazināšanai – stājas spēkā 2020. gada 1. janvārī."

Tieslietu ministrs

Dzintars Rasnačs